Sakari Manninen

Sakari Manninen (sündinud 10. veebruaril 1992 Oulus) on Soome jäähokimängija, kes mängib ründajana American Hockey League'i (AHL) klubis Henderson Silver Knights.

Soome kõrgliigas tegi ta debüüdi hooajal 2013-14 Oulun Kärpäte meeskonnas. 2015. aastal tuli ta Kärpätega Soome meistriks. Soome kõrgliigas on ta mänginud veel klubides KalPa ja HPK. Hooajal 2017–18 mängis ta Rootsi kõrgliigaklubis Örebro HK.

Hooajal 2018–19 mängis ta KHL-i klubis Jokerit. Ta kogus sel hooajal 48 punkti (20+28) ning oli resultatiivsuselt teine mängija klubis.

2019. aasta mais liitus ta KHL-i klubiga Ufa Salavat Julajev.

2022. aasta juulis sõlmis ta üheaastase lepingu NHL-i klubiga Vegas Golden Knights.

Soome jäähokikoondisega on ta tulnud kaks korda maailmameistriks ja 2022. aastal olümpiavõitjaks. 2022. aasta maailmameistrivõistluste finaalis lõi Manninen Kanada vastu lisaajal võiduvärava. Lisaks valiti ta samadel maailmameistrivõistlustel turniiri sümboolsesse koosseisu. Ka 2022. aasta taliolümpiamängude jäähokiturniiril valiti ta sümboolsesse koosseisu.

Viited

Välislingid 
 Sakari Manninen hockeydb.com lehel

Soome jäähokimängijad
Oulun Kärpäte mängijad
KalPa mängijad
HPK mängijad
Örebro HK mängijad
Jokerite mängijad
Ufa Salavat Julajevi mängijad
Sündinud 1992